Востѡ́чная за̂паднымъ сра́дуйтеся, и не высокому́дрствуйте: и́бо со́лнце друго́е здѣ̀ пресла́внѡ просія̀, не къ за́падѡмъ творя̀ тече́ніе, и подъ земле́ю устремля́яся, но къ небесе́мъ восхо́дъ имѣ́етъ ѿ землѝ, и невеще́ственнымъ спребыва́я умѡ́мъ, и я̀же ѿту́ду на́мъ предпосыла́етъ лучѝ: и соблюда́етъ и ѡсвяща́етъ, и ѿ хрс̑та̀ на́мъ да́руетъ ве́лію ми́лость